దేవూళ్

దేవూళ్, 2011 అక్టోబరు 10న విడుదలైన మరాఠీ డార్క్ కామెడీ సినిమా. అభిజీత్ ఘోలాప్ నిర్మాణ సారధ్యంలో ఉమేష్ వినాయక్ కులకర్ణి దర్శకత్వం వహించిన ఈ సినిమాలో గిరీష్ కులకర్ణి, నానా పటేకర్, దిలీప్ ప్రభావల్కర్, శర్వాణి పిళ్ళై, సోనాలి కులకర్ణి ముఖ్య పాత్రల్లో నటించారు. భారతదేశంలోని చిన్న పట్టణాలు, భారతీయ గ్రామాల పరిస్థితిపై ప్రపంచీకరణ ప్రభావం గురించిన రాజకీయ నేపథ్యంతో రూపొందించిన సినిమా ఇది.

59వ జాతీయ చలన చిత్ర పురస్కారాలలో జాతీయ ఉత్తమ చిత్రం, జాతీయ ఉత్తమ నటుడు (గిరీష్ కులకర్ణి), జాతీయ ఉత్తమ సంభాషణ (గిరీష్ కులకర్ణి) విభాగాల్లో పురస్కారాలు వచ్చాయి.

హిందీ సినీ నటుడు నసీరుద్దీన్ షా నటించిన తొలి మరాఠీ చిత్రమది.

 నటవర్గం 

 నానా పటేకర్ (భావు గలాండే)
 దిలీప్ ప్రభావల్కర్ (అన్నా కులకర్ణి)
 సోనాలి కులకర్ణి (వాహిని)
 గిరీష్ కులకర్ణి (కేశవ్ రంభోల్)
 జ్యోతి సుభాష్ (కేశ్య తల్లి కాశ్య)
 జ్యోతి మల్షే (పింకీ)
 అతిషా నాయక్ (సర్పంచ్)
 ఉషా నడ్కర్ణి (సర్పంచ్ అత్త)
 కిషోర్ కదమ్ (మహాసంగ్రామ్‌)
 శ్రీకాంత్ యాదవ్ (అప్పా గలాండే)
 హృషికేశ్ జోషి (టామ్యా)
 శశాంక్ షెండే
 శర్వణి పిళ్ళై
 ఓం భుట్కర్ (యువ్రీ)
 మయూర్ ఖాండ్గే (ఎమ్డ్య)
 సుహాస్ షిర్సాత్ (పోయత్య)
 అభిజిత్ ఖైర్
 విభవారీ దేశ్‌పాండే (పోవత్య సోదరి)
 భక్తి రత్నపరాఖి (అప్ప గలాండే భార్య)
 స్మితా తాంబే

అతిథి నటులు
 మోహన్ అగాషే (ఆమ్దార్ సాహెబ్)
 నసీరుద్దీన్ షా (డాకోయిట్‌)
 నేహా షిటోల్

 విడుదల 
2011, సెప్టెంబరు 23న ఈ సినిమా విడుదలకావాల్సి ఉండగా, నవంబర్‌కు వాయిదా పడింది. బుసాన్ అంతర్జాతీయ చలన చిత్రోత్సవం, న్యూయార్క్ దక్షిణ ఆసియా అంతర్జాతీయ చలన చిత్రోత్సవం, అబు దాబి అంతర్జాతీయ చలన చిత్రోత్సవం, ముంబైలోని మామి మొదలైన చలన చిత్రోత్సవాలలో ఈ సినిమా ప్రదర్శన జరిగింది. 2011, నవంబరు 4న దేశవ్యాప్తంగా విడుదలైంది.

 అవార్డులు, గుర్తింపు 
డైలీ న్యూస్, ఎనాలిసిస్ (డిఎన్ఎ) ఈ చిత్రానికి 4/5 రేటింగ్ ఇచ్చింది." గర్వించదగ్గ భారతీయ భాషా చిత్రం ఇది. తప్పక చూడండి" అని రాసింది. 2011లో జరిగిన 59వ జాతీయ చలన చిత్ర అవార్డులలో 3 అవార్డులను గెలుచుకుంది.

 జాతీయ చలనచిత్ర పురస్కారాలు
 2011: జాతీయ ఉత్తమ చిత్రం జాతీయ పురస్కారం
 2011: జాతీయ ఉత్తమ నటుడు - గిరీష్ కులకర్ణి
 2011: జాతీయ ఉత్తమ స్క్రీన్ ప్లే (ఉత్తమ సంభాషణ) - గిరీష్ కులకర్ణి

 మూలాలు 

 బయటి లింకులు 
 

వర్గం:2011 సినిమాలు
వర్గం:మరాఠీ సినిమాలు
వర్గం:జాతీయ ఉత్తమ చిత్రం పురస్కారం పొందిన సినిమాలు